**Evanghelice**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cărturarii și fariseii se scandalizau, zicând:

De ce ucenicii tăi nu postesc, învătătorule?

De ce mănânci cu vameșii și păcătoșii?

De ce faci ce nu se cade sâmbăta?

De ce să dăm danie cezarului?

De ce nu arunci cu pietre in desfrânată?

De ce scoți demonii cu demoni?

De ce nu ne arăți nouă un semn, invătătorule?

Iar Domnul i-a certat, zicând:

Vai vouă fariseilor și cărturarilor fățarnici!

De ce judecată, milă și credință nu aveți?

De ce înghițiți cămila și strecurați țânțarul?

De ce sunteți plini de răpire și de lăcomie?

De ce casele văduvelor mâncați?

De ce inchideți cerurile pentru oameni?

De ce sunteți călăuze oarbe orbilor?

De văzut veți vedea semnul lui Iona, fariseilor!

Seara, unul din farisei L-a rugat să stea la masă cu ei

Și a șezut Domnul cu fariseii la masa lor:

A ciocnit cu pahar de vin cu Simon ingâmfatul,

A stat la vorbe de duh cu Nicodim invățatul

Și l-a orânduit pe aprigul Saul zis si Paul, apostol!

(15 iunie 2020)